CELEX: 32011R0034
Language: ro
Date: 2011-01-18 00:00:00
Title: Regulamentul (UE) nr. 34/2011 al Comisiei din 18 ianuarie 2011 de modificare a Regulamentului (CE) nr. 288/2009 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește acordarea de ajutoare comunitare pentru aprovizionarea instituțiilor de învățământ cu fructe și legume, fructe și legume prelucrate și produse pe bază de banane destinate copiilor, în cadrul programului de încurajare a consumului de fructe în școli

19.1.2011   
            
            
               RO
            
            
               Jurnalul Oficial al Uniunii Europene
            
            
               L 14/6
            
         REGULAMENTUL (UE) NR. 34/2011 AL COMISIEI
   din 18 ianuarie 2011
   de modificare a Regulamentului (CE) nr. 288/2009 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește acordarea de ajutoare comunitare pentru aprovizionarea instituțiilor de învățământ cu fructe și legume, fructe și legume prelucrate și produse pe bază de banane destinate copiilor, în cadrul programului de încurajare a consumului de fructe în școli
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 103h litera (f), coroborat cu articolul 4,
   întrucât:
   
               (1)
            
            
               Regulamentul (CE) nr. 288/2009 al Comisiei (2) stabilește normele referitoare la programul european de încurajare a consumului de fructe în școli, instituit prin articolul 103ga din Regulamentul (CE) nr. 1234/2007. Ținând seama de experiența dobândită în primul an de aplicare a programului de încurajare a consumului de fructe în școli și pentru a facilita aplicarea acestuia de către statele membre, o serie de dispoziții ale Regulamentului (CE) nr. 288/2009 trebuie modificate.
            
         
               (2)
            
            
               Articolul 4 din Regulamentul (CE) nr. 288/2009 stabilește normele privind ajutoarele pentru furnizarea fructelor și legumelor, a fructelor și legumelor prelucrate și a produselor pe bază de banane destinate copiilor în cadrul programului de încurajare a consumului de fructe în școli, inclusiv norme privind alocarea și realocarea ajutoarelor. Pentru ca statele membre să beneficieze de asistență la întocmirea cererii lor de ajutor și pentru a se asigura faptul că nu există dubii în privința valorii ajutorului solicitat, statele membre trebuie să depună, pe lângă strategie, o cerere de ajutor, utilizând un formular specific.
            
         
               (3)
            
            
               În nicio circumstanță, taxa pe valoarea adăugată nu trebuie considerată ca fiind cheltuială eligibilă pentru ajutoarele acordate de Uniune, menționate la articolul 103ga din Regulamentul (CE) nr. 1234/2007. Deoarece în scopuri de gestionare financiară și de control sunt necesare norme clare privind eligibilitatea cheltuielilor, trebuie clarificate în această privință normele privind costurile eligibile în cadrul programului de încurajare a consumului de fructe în școli.
            
         
               (4)
            
            
               Articolul 5 alineatul (1) litera (b) punctele (ii) și (iii) din Regulamentul (CE) nr. 288/2009 prevede eligibilitatea costurilor aferente monitorizării și evaluării și, respectiv, a costurilor de comunicare. Articolul 7 prevede condițiile generale pentru aprobarea solicitanților de ajutor. Pentru a asigura o aplicare mai flexibilă a programului de încurajare a consumului de fructe în școli, articolul 7 trebuie modificat, astfel încât să permită prestarea serviciilor legate de monitorizare, evaluare și comunicare de către solicitanți de ajutor care nu folosesc sau nu livrează ei înșiși produsele finanțate prin programul de încurajare a consumului de fructe în școli.
            
         
               (5)
            
            
               Articolul 14 din Regulamentul (CE) nr. 288/2009 prevede utilizarea unui afiș al programului european de încurajare a consumului de fructe în școli. În urma intrării în vigoare a Tratatului de la Lisabona, trimiterile la „Comunitatea Europeană” trebuie înlocuite cu trimiteri la „Uniunea Europeană”. În același timp, statelor membre trebuie să li se permită să continue, pentru o perioadă de timp rezonabilă, utilizarea afișelor și a altor instrumente de informare produse anterior.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 288/2009 se modifică după cum urmează:
   
               1.
            
            
               La articolul 4, alineatul (1) se înlocuiește cu următorul text:
               „(1)   Statele membre care instituie un program de încurajare a consumului de fructe în școli pot solicita ajutoarele prevăzute la articolul 103ga din Regulamentul (CE) nr. 1234/2007 pentru una sau mai multe perioade cuprinse între 1 august și 31 iulie, prin notificarea către Comisie a strategiei lor până la data de 31 ianuarie a anului în care începe prima perioadă. Strategia este însoțită de o cerere de ajutor întocmită în conformitate cu modelul stabilit în anexa IIa, inclusiv în cazul în care o strategie se referă la mai mulți ani.”
            
         
               2.
            
            
               La articolul 5 alineatul (1), teza introductivă se înlocuiește cu următorul text:
               „Următoarele costuri, fără taxa pe valoarea adăugată (TVA), sunt eligibile pentru ajutoarele acordate de Uniune, prevăzute la articolul 103ga din Regulamentul (CE) nr. 1234/2007.”
            
         
               3.
            
            
               La articolul 6 alineatul (2) litera (e), punctul (ii) se înlocuiește cu următorul text:
               
                           „(ii)
                        
                        
                           monitorizarea, evaluarea și/sau comunicarea.”
                        
                     
         
               4.
            
            
               La articolul 7 primul paragraf, se inserează următoarea literă (aa):
               
                           „(aa)
                        
                        
                           să folosească ajutorul pentru a monitoriza și a evalua programul de încurajare a consumului de fructe în școli, astfel cum se menționează la articolul 12, sau pentru comunicare;”.
                        
                     
         
               5.
            
            
               La articolul 10, alineatul (1) se modifică după cum urmează:
               
                           (a)
                        
                        
                           la sfârșitul literei (b), cuvintele „precum și” se elimină;
                        
                     
                           (b)
                        
                        
                           se adaugă următoarea literă (d):
                           
                                       „(d)
                                    
                                    
                                       documentele justificative care urmează să fie definite de statele membre.”
                                    
                                 
                     
         
               6.
            
            
               Articolul 14 se înlocuiește cu următorul text:
               „Articolul 14
               Afișul programului european de încurajare a consumului de fructe în școli
               (1)   Statele membre care participă la programul european de încurajare a consumului de fructe în școli comunică publicului faptul că programul a primit sprijin financiar din partea Uniunii Europene. În acest sens, statele membre pot utiliza un afiș realizat în conformitate cu cerințele minime prevăzute în anexa III și amplasat permanent într-un loc în care este clar vizibil și lizibil, la intrarea principală a instituției de învățământ participante.
               (2)   În cazul în care statele membre decid să nu utilizeze afișul menționat la alineatul (1), acestea explică în mod clar în strategiile lor cum vor informa publicul cu privire la contribuția financiară a Uniunii Europene la programul lor. În orice caz, site-urile web sau orice alte instrumente de informare sau de publicitate cu privire la programul de încurajare a consumului de fructe în școli al unui stat membru afișează steagul european și menționează programul european de încurajare a consumului de fructe în școli și sprijinul financiar al Uniunii Europene.
               (3)   Referirile la contribuția financiară a Uniunii Europene beneficiază de cel puțin aceeași vizibilitate ca și contribuțiile altor entități private sau publice care sprijină programul unui stat membru.
               (4)   Statele membre pot continua să utilizeze afișele și celelalte instrumente de informare tipărite înainte de 31 ianuarie 2011 pe baza legislației aplicabile la momentul producerii lor, până la 31 august 2012.”
            
         
               7.
            
            
               Articolul 15 se modifică după cum urmează:
               
                           (a)
                        
                        
                           la alineatul (1) al doilea paragraf, litera (a) se înlocuiește cu următorul text:
                           
                                       „(a)
                                    
                                    
                                       rezultatele exercițiului de monitorizare prevăzut la articolul 12 alineatul (1);”;
                                    
                                 
                     
                           (b)
                        
                        
                           alineatul (4) se înlocuiește cu următorul text:
                           „(4)   În cazul în care un stat membru modifică strategia prevăzută la articolul 3, acesta comunică noua sa strategie Comisiei prin e-mail la adresa menționată la alineatul (1) primul paragraf, cel târziu la data de 31 ianuarie a anului următor.”
                        
                     
         
               8.
            
            
               Se introduce anexa IIa, prevăzută în anexa la prezentul regulament.
            
         
               9.
            
            
               În anexa III, ultima frază se înlocuiește cu următorul text:
               „«[Tipul instituției de învățământ (de exemplu, grădiniță/instituție preșcolară/școală)] noastră participă la programul european de încurajare a consumului de fructe în școli cu sprijinul financiar al Uniunii Europene.» Pe afiș trebuie să figureze sigla Uniunii Europene.”
            
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 ianuarie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 94, 8.4.2009, p. 38.
   
      ANEXĂ
      
         
            „ANEXA IIa
            
               Cererea de ajutor care trebuie transmisă de statele membre în conformitate cu articolul 4 alineatul (1)
            
            
                         
                     
                     
                        Stat membru
                     
                     
                         
                     
                  
                         
                     
                     
                        An școlar
                     
                     
                         
                     
                  
                         
                     
                     
                        Alocarea orientativă a ajutoarelor menționată la articolul 4 alineatul (3) și în anexa II (în EUR)
                     
                     
                         
                     
                  
                        I1
                     
                     
                        Posibilitatea de a utiliza o sumă care depășește alocarea orientativă menționată la articolul 4 alineatul (3) și în anexa II
                     
                     
                        Da
                     
                     
                        Nu
                     
                  
                        I2
                     
                     
                        Dacă răspunsul la întrebarea I1 este Nu, alocarea solicitată, în EUR
                     
                     
                        (în cifre)
                     
                     
                        (în litere)
                     
                  
                        I3
                     
                     
                        Dacă răspunsul la întrebarea I1 este Da, alocarea suplimentară maximă solicitată, în EUR (în plus față de alocarea orientativă)
                     
                     
                        (în cifre)
                     
                     
                        (în litere)”